

 LĒMUMS

Ādažos, Ādažu novadā

2024. gada 25. aprīlī **Nr.** **162**

**Par grozījumiem Ādažu novada pašvaldības domes 23.11.2023. lēmumā Nr. 427 “Par dalību 4.2.1.7. pasākuma “Pirmsskolas izglītības iestāžu infrastruktūras attīstība” projektu iesniegumu atlasē”**

Ādažu novada pašvaldības dome 2023. gada 23. novembrī pieņēma lēmumu Nr. 427 “Par dalību 4.2.1.7.pasākuma “Pirmsskolas izglītības iestāžu infrastruktūras attīstība” projektu iesniegumu atlasē” (turpmāk – lēmums Nr. 427), konceptuāli atbalstot projekta “Jauna pirmsskolas izglītības iestāde Podniekos” dalību Eiropas Savienības kohēzijas politikas programmas 2021.-2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.7. pasākuma “Pirmsskolas izglītības iestāžu infrastruktūras attīstība” īstenošanu ar kopējām plānotām izmaksām 9964057 *euro*, no tām attiecināmās izmaksas ir 6690816 *euro*, tai skaitā Eiropas Reģionālās attīstības fonda līdzfinansējums 5000000 *euro*.

Pašvaldība 2023. gada 15. decembrī iesniedza projekta iesniegumu Centrālajā finanšu un līgumu aģentūrā (turpmāk – CFLA).

CFLA 2024. gada 16. februārī pieņēma lēmumu Nr.39-2-10/1433 par projekta iesnieguma apstiprināšanu ar nosacījumu.

Ņemot vērā apstiprināšanas nosacījumos konstatēto, nepieciešams veikt grozījumus lēmumā Nr. 427, precizējot informāciju par projekta īstenošanas attiecināmo izmaksu apmēru.

Pamatojoties uz Pašvaldību likuma 4. panta pirmās daļas 4. punktu un Finanšu komitejas 17.04.2024. atzinumu, Ādažu novada pašvaldības dome

**NOLEMJ:**

Veikt grozījumus Ādažu novada pašvaldības domes 23.11.2023. lēmumā Nr. 427 “Par dalību 4.2.1.7.pasākuma “Pirmsskolas izglītības iestāžu infrastruktūras attīstība” projektu iesniegumu atlasē” un izteikt lemjošās daļas 1. punktu jaunā redakcijā:

“1. Konceptuāli atbalstīt Ādažu novada pašvaldības projekta “Jauna pirmsskolas izglītības iestāde Podniekos” dalību Eiropas Savienības kohēzijas politikas programmas 2021.-2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.7. pasākuma “Pirmsskolas izglītības iestāžu infrastruktūras attīstība” īstenošanā ar kopējām attiecināmajām izmaksām 9 964 057 *euro*, t.sk. pašvaldības finansējums 4 964 057 *euro* un Eiropas Reģionālās attīstības fonda finansējums 5 000 000 *euro*.”

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU